section_heading: Manipuliran
paragraph_text: Vicky Riggs nađena je mrtva u svom stanu. Bila je uspješna odvjetnica i zaručnica arhitekta Alana Winchella (Brian Slaten). No Vicky je vodila dvostruki život. Nastupala je kao striptizeta tri noći u tjednu što nisu znali ni Alan ni Vickyna šefica Tessa McKellen (Rebecca De Morney), paraplegičarka nakon automobilske nesreće. Istraga detektive dovede do Tessina muža Linusa McKellena (Chris Potter) koji prizna da je imao vezu s Vicky, ali tvrdi da je nije ubio. U potrazi za novim dokazima detektivi posjećuju Josie Post, Vickynu prijateljicu striptizetu, no i ona je nađena mrtva.